ट्रान्सपरेन्सी इन्टरनेसनल

ट्रान्सपरेन्सि इन्टरनेशनल () अन्तराष्ट्रिय गैह्र सरकारी संस्था हो । यसको मुख्यालय जर्मनीको बर्लिनमा रहेको छ भने यो संस्था सन् १९९३ मा स्थापना भएको हो । ट्रान्सपरेन्सी इन्टरनेशनल जर्मनीमा दर्ता भएको एक संघ हो, जसको स्थापना सन् १९९३ मा विश्व बैंकका पूर्वकर्मचारीहरूले गरेका थिए। बर्लिनमा आधारित यस संस्थाको उद्देश्य एक गैरनाफामूलक र गैरसरकारी संगठनका रूपमा विश्वव्यापी भ्रष्टाचार विरुद्ध कारबाही गर्ने, नागरिक समाजद्वारा भ्रष्टाचार विरोधी उपायहरू लागू गर्ने तथा भ्रष्टाचारका कारण उत्पन्न हुने आपराधिक गतिविधिहरू रोकथाम गर्नु रहेको छ।

यसका महत्वपूर्ण प्रकाशनहरूमा ग्लोबल करप्शन बारोमिटर र करप्शन पर्सेप्सन्स इन्डेक्स समावेश छन्। यसले एउटा छाता संगठनको रूपमा कार्य गर्दछ। सन् १९९३ देखि हालसम्म, यसको सदस्यता केही व्यक्तिहरूबाट बढेर १०० भन्दा बढी राष्ट्रिय शाखाहरूमा फैलिएको छ, जसले आफ्ना मुलुकहरूमा देखिएको भ्रष्टाचार विरुद्ध संघर्ष गरिरहेका छन्। 

यो संस्था जी२० थिंक ट्याङ्क , युनेस्को परामर्शदात्री स्थिति, संयुक्त राष्ट्रसंघ ग्लोबल कम्प्याक्ट, दिगो विकास समाधान सञ्जाल  लगायतका संस्थाहरूको सदस्य रहेको छ। यसले संयुक्त राष्ट्रसंघको दिगो विकास समूहद्वारा परिभाषित शान्ति, न्याय, सशक्त संस्थाहरू, र साझेदारीका लक्ष्यहरूसँग सहकार्य गर्दछ।

यो संस्था ग्लोबल एलायन्स इन म्यानेजमेन्ट एजुकेसन को सामाजिक साझेदार पनि हो। सन् २०१७ मा, यस संस्थाले संयुक्त राज्य अमेरिकाको राष्ट्रिय शाखाको मान्यता खारेज गरिएको पुष्टि गरेको थियो।

यो पनि हेर्नुहोस्
 एमनेस्टी इन्टरनेसनल

सन्दर्भ सामग्रीहरू

श्रेणी:अन्तराष्ट्रिय गैह्र सरकारी संस्था